
Број 19                               СЛУЖБЕНИ ГЛАСНИК ОПШТИНЕ ТЕСЛИЋ                     Страна 4

На основу члана 59. и 82. Закона о локланој самоуправи („Службени гласник Републике Српске“, број 97/16, 36/19 и 61/21), члана 67. и 88. Статута општине Теслић („Службени гласник општине Теслић“, број 4/17) и члана 2. Одлуке о усвајању буџета општине Теслић за 2021. годину („Службени гласник општине Теслић“, број 3/21 и 16/21),  Начелник општине Теслић  д о н о с и

О Д Л У К У
о додјели ђачких стипендија за дефицитарна занимања у
школској 2021/22. години
I
Овом одлуком утврђују се дефицитарна занимања у средњим школама на подручју општине Теслић за школску 2021/22. годину, износ и начин исплате ђачких стипендија за дефицитарна занимања, начин обезбјеђивања средстава у буџету општине за ову намјену и носиоци активности за њену реализацију. 
II
1) Дефицитарна занимања у ЈУ Средња школа „Никола Тесла“ у школској 2021/22. години су обрађивач метала резањем и бравар-заваривач.
2) Дефицитарно занимање у ЈУ Средњошколски центар „Јован Дучић“ у школској 2021/22. години је посластичар.
III
1) Ђачка стипендија за дефицитарна занимања износи 100,00 КМ (словима: стотину конвертибилних марака) на мјесечном нивоу и исплаћиваће се ученицима уписаним у први разред сходно тачки II ове одлуке.
2) Уз стипендију из претходне подтачке ученицима – путни-цима исплаћиваће се и средства за покривање трошкова превоза.
IV
1) Финансијска средства наведена у тачки III ове одлуке исплаћиваће се из буџета Општине Теслић на текуће рачуне корисника односно њихових родитеља или старатеља, у складу са приливом средстава Министарства просвјете и културе Републике Српске предвиђених за ову намјену.
2) Референтна буџетска позиција за исплату намјенских средстава дефинисана је економским кодом 416100 – Стипендије, шифра корисника: 0103210.
V
1) Број стипендија и износ трошкова превоза, са именима корисника, утврђиваће се за сваки мјесец извођења наставе на основу намјенске документације коју ће школе из тачке II ове одлуке достављати Одјељењу за друштвене дјелатности и надлежном министарству. 
2) Осим података из претходне подтачке, за све ученике којима се додјељује стипендија документација треба да садржи јединствени матични број и број трансакционог рачуна корисни-ка са називом банке.
VI
1) На основу документације из тачке V ове одлуке Одјељење за друштвене дјелатности ће припремати мјесечне налоге за исплату и достављ	ати их Одјељењу за финансије на даље поступање.
2) За свако поступање по платним налозима Одјељење за друштвене дјелатности ће сачинити извјештај, те га са доказом о извршеној исплати крајњим корисницима доставити надлежном министарству и школама.
VII
Ова одлука ступа на снагу даном доношења и биће објављена у „Службеном гласнику општине Теслић“.

Број: 02-022-140/21                              НАЧЕЛНИК ОПШТИНЕ
Датум: 15.11.2021. године                      Милан Миличевић с.р.
1570
У складу са чланом 17. Закона о рачуноводству и ревизији Републике Српске („Службени гласник Републике Српске“ бр: 94/15 и 78/20), одредбама Правилника о начину и роковима вршења пописа и усклађивања књиговодственог стања са стварним стањем имовине и обавеза („Службени гласник Републике Српске“ број 45/16) и чланом 67., а у вези са чланом 88. Статута Општине Теслић („Службени гласник Општине Теслић“ број 4/17), начелник општине Теслић доноси:

О Д Л У К У
о редовном годишњем попису имовине, потраживања и обавеза Општине Теслић и формирању комисија за попис
I
(1) У циљу утврђивања стварног стања имовине и обавеза, утврђивања вриједносних и физичких одступања између књиговодственог и стварног стања, детаљне анализе утврђених одступања, предлагања поступака и процедура усаглашавања књиговодственог са стварним стањем, те доношења одлуке о избору адекватних поступака и процедура усаглашавања књиговодственог са стварним стањем формирају се сљедеће пописне комисије:
· Централна пописна комисија
· Комисија за попис некретнина, нематеријалних улагања и дугорочних финансијских пласмана
· Комисија за попис туђе имовине
· Комисија за попис обавеза
· Комисија за попис готовине у благајни и еквивалената готовине
· Комисија за попис материјала у магацину – залиха робе у економату и здрављаку
· Комисија за попис канцеларијског намјештаја, опреме, осталих основних средстава и ситног инвентара и
· Комисија за попис потраживања.
(2) Чланове наведених комисија из става 1. ове тачке начелник ће именовати посебним рјешењима.
II
(1) Попис имовине, потраживања и обавеза врши се са стањем на дан 31.12.2021. године.
(2) Поступак пописа, разматрање резултата пописа, те усвајање резултата пописа треба да се заврши најкасније до 30. јануара 2022. године.
III
(1) Ближе одредбе о начину вршења пописа и роковима за провођење појединих радњи у вези пописа, утврдиће пописна комисија својим планом рада.
(2) Свака комисија је дужна да прије отпочињања пописа донесе свој план рада по коме ће се вршити попис.
IV
(1) Свака комисија за попис сачињава извјештај о извршеном попису са појединачним и укупним разликама које су утврђене по сравњењу стварног и књиговодственог стања, те исти доставља Централној пописној комисији.
(2) На основу извјештаја појединачних пописних комисија, Централна пописна комисија дужна је да сачини извјештај о попису имовине, потраживања и обавеза, у складу са чланом 17. Правилника о начину и роковима вршења пописа и усклађивања књиговодственог стања са стварним стањем имовине и обавеза Општине Теслић, те исти достави начелнику и рачуноводству.
V
Ова одлука ступа на снагу осмог дана од дана објављивања у „Службеном гласнику Општине Теслић“

Број: 02-022-139/21                                 НАЧЕЛНИК ОПШТИНЕ
Датум: 11.11.2021. године                         Милан Миличевић с.р.

На основу члана 59. став 1. тачка 21. и члана 82. став 3. Закона о локалној самоуправи (,,Службени гласник Републике Српске'' бр. 97/16 и 36/19), члана 99. став 2. Закона о службеницима и намјештеницима у органима јединице локалне самоуправе (,,Службени гласник Републике Српске'', број 97/16) и члана 88. Статута општине Теслић (,,Службени гласник Општине Теслић'', бр. 4/17),  Начелник општине д о н о с и

П Р А В И Л Н И К
о пријему у радни однос и стручном оспособљавању приправника/волонтера у Општинској управи Теслић
Члан 1.
(1) Овим правилником утврђује се начин заснивања радног односа приправника, начин стручног оспособљавања припра-вника, обавезе приправника и Општинске управе Теслић (у даљем тексту Општинска управа), за вријеме трајања приправничког стажа и утврђују услови, односно начин полагања испита приправника.
(2) Одредбе овога правилника које се односе на приправнике примјењују се и на службенике и намјештенике који у току радног односа у Општинској управи стекну виши степен стручне спреме, односно звање у односу на образовање.
Члан 2.
(1) Приправник је лице које се прима у радни однос на одређено вријеме ради оспособљавања за самосталан рад у струци, односно самостално обављање посла. 
(2) Приправник је лице које први пут заснива радни однос у том степену стручне спреме или звања, као и лице које је провело на раду вријеме краће од времена утврђеног за приправнички стаж у том степену стручне спреме или звања.
(3) Вријеме проведено у радном односу код другог послода-вца урачунава се у приправнички стаж.
Члан 3.
(2) Приправнички стаж за лица са завршеним високим обра-зовањем стеченим на студијама првог циклуса или еквива-лентом, траје годину дана, за лица са завршеном средњом шко-лом траје 6 (шест) мјесеци.
Члан 4.
(1) Приправник се прима у радни однос у Општинску управу на основу јавног конкурса којег расписује Начелник општине.
(2) На јавни конкурс за пријем приправника примјењују се одредбе о јавном конкурсу Закона о службеницима и намјеште-ницима у органима јединице локалне самоуправе, изузев члана 80. став од 2. до 4. истог закона.
(3) Поступак пријема приправника у радни однос јавним конкурсом проводи Комисија, коју именује Начелник општине.
(4) Комисију чини 3 (три) члана и то: један службеник за управљање људским ресурсима и два службеника или намјештеника који имају одговарајућу стручну спрему и радно искуство.
(5) Комисија је дужна:
1) утврдити благовременост и потпуност пристиглих пријава;
2) извршити контролу испуњености општих и посебних усло-ва;
3) обавити интервју са кандидатима који испуњавају услове,
3) извршити бодовање кандидата;
4) утврдити редослијед кандидата, тј. приоритетну ранг листу.
Члан 5.
(1) Критеријуми и начин оцјењивања кандидата који испуња-вају услове предвиђене конкурсом за пријем припра-вника, су сљедећи:
1) просјек оцјена у току школовања,
2) дужина времена проведеног на евиденцији незапослених и
3) општи утисак.
(2) Вредновање по основу критеријума из претходног става овог члана, врши се додјелом одређеног броја бодова за сваки критеријум с тим што кандидат по појединим критеријима, може остварити:
1) по основу просјека оцјене током школовања, највише 50 бодова,
2) по основу дужине времена проведеног на евиденцији незапослених, највише 30 бодова,
3) по основу критеријума, општи утисак, највише 20 бодова.
(3) Просјек оцјена ће се бодовати тако што се просјек оцјена који је кандидат остварио у току школовања помножи са пет (5).
(4) Дужина времена проведеног на евиденцији незапослених ће се бодовати тако што ће кандидат за сваки мјесец чекања на запослење у струци, добити 0,5 бодова, а максимално 30 бодова.
(5) Општи утисак се бодује тако што сваки члан комисије након обављеног разговора са кандидатом додјељује бодове, максимално 20 бодова. Коначна оцјена општег утиска за сваког кандидата се добија тако што се укупан број бодова добијених од чланова Комисије подијели са бројем чланова Комисије који су присуствовали интервјуу. Приликом бодовања општег утиска узимаће се у обзир ваннаставне активности, волонтерски рад, познавање страних језика и рада на рачунару.
Члан 6.
(1) Након сачињавања приоритетне ранг листе, Комисија доставља Начелнику општине ранг листу заједно са записни-цима са сједница Комисије.
(2) Одлуку о избору кандидата са листе за избор, доноси Начелник.
(3) На основу одлуке из претходног става са изабраним кандидатима закључује се уговор о обављању приправничког стажа.
(4) О жалбама кандидата који су учествовали на јавном ко-нкурсу одлучује Одбор за жалбе Општине Теслић.
Члан 7.
(1) Програм стручног оспособљавања приправника садржи:
1) упознавање приправника са надлежношћу и улогом Општи-нске управе као јединице локалне самоуправе, органи-зацијом и радом Општинске управе према државним органима и институцијама и обавезама према грађанима;
2) права, обавезе и одговорности које произилазе из радног односа заснованог у јединици локалне самоуправе;
3) упознавање приправника са унутрашњом организацијом и систематизацијом радних мјеста у Општинској управи;
4) упознавање са начелима управног поступка и начином комуникације организационих јединица и грађана у поступку остваривања њихових права и обавеза;
5) упознавање са пословима који произилазе из примјене прописа којима се регулише канцеларијско пословање.
Члан 8.
(1) Приправник се распоређује на обављање приправничког стажа у организациону јединицу Општинске управе у складу са степеном стручне спреме и звањем приправника те у складу са надлежностима и описом послова организационих јединица.
(2) Приправници ће се упознати са радом и провести дио приправничког стажа и у другим организационим јединицама Општинске управе у складу са степеном њихове стручне спреме и звањем.
Члан 9.
(1)  Руководилац организационе јединице у коју је припра-вник распоређен, је дужан да приправника упозна са садржином програма и начином праћења његовог оспособљавања, те да му одреди ментора под чијим надзором се врши стручно оспособљавање приправника.
(2) За ментора се може одредити службеник или намјештеник чија стручна спрема не може бити нижа од стручне спреме приправника који ће по оцјени руководиоца организационе јединице, а на основу његовог радног искуства, пружити потребну обуку приправнику и упознати га са извршавањем одређене групе послова.
(3) Оспособљавање приправника врши се кроз практичан рад и учење, уз стручну помоћ и надзор ментора.
Члан 10.
(1) Општинска управа је дужна израдити Програм активно-сти стручног оспособљавања за сваког приправника појединачно са утврђеним активностима и динамиком, а у складу са члановима 7. и 8. овог Правилника, уважавајући специфичности и посебности стручне спреме приправника. 
Члан 11.
(1) За вријеме обављања приправничког стажа приправник има права и обавезе као и остали запослени у Општинској управи у складу са Законом, Колективним уговором, као и овим Правилником.
(2) За вријеме трајања приправничког стажа приправник је обавезан:
1) извршавати обавезе у складу са овим правилником и планом активности стручног оспособљавања донесеним од стране ментора,
2) водити приправнички дневник у складу са динамиком стручног оспособљавања.
Члан 12.
(1) Након обављеног приправничког стажа приправник доставља приправнички дневник овјерен од стране ментора, односно службеника или намјештеника који су вршили обуку приправника у појединим областима, службенику за управљање људским ресурсима, те му се издаје увјерење којим се потврђује да је одрадио приправнички стаж након чега приправник стиче услов за полагање стручног испита за рад у управи.
Члан 13.
Овај правилник ступа на снагу осмог дана од дана објављи-вања у ,,Службеном гласнику општине Теслић''.

Број: 02-020-13/21                                 НАЧЕЛНИК ОПШТИНЕ
Датум: 12.11.2021. године                       Mилан Миличевић с.р.

